Hoërskool Cradock netbal vs. Hoërskool Aliwal-Noord - Eastern Cape EL Schools that Rock
5 Jun 2018 | Cradock High School, Netbal, Schools | 0 |
Hoërskool Cradock se sportspanne het die afgelope naweek op hul tuisveld teen die spanne van Hoërskool Aliwal-Noord te staan gekom.
Die dag se program het afgekop met twee puik netbalwedstryde, wat onderskeidelik deur die o/14A- en o/16B-spanne gespeel is. Die o/16B’s het gerieflik met 19-9 gewen terwyl die o/14A-span ‘n weghol-oorwinning van 26-2 behaal het. Die o/16A-span speel die tipe netbal waaraan toeskouers gewoond is en wen hul wedstryd met ‘n pragtige 23 doele teenoor 9. Aldrie hierdie spanne is nog onoorwonne vanjaar.
Die o/19B-span het met 14-18 verloor, maar tog goed teruggeveg na ‘n aanvanklike groot agterstand. CHS het die hoofwedstryd met 26-25 gewen. Dié wedstryd tussen die eerstespanne het baie gelykop verloop met CHS wat na die eerste kwart met twee doele voorgeloop het. Teen rustyd was CHS se voorsprong 14-13. Ongelukkig was Chamrine Booysen ongesteld en moes sy die baan verlaat. Dit het ‘n paar posisionele skuiwe genoodsaak wat goed deur die opponente uitgebuit is. Na die derde kwart het Aliwal met 22-20 voorgeloop. CHS kom egter baie goed terug in die laaste kwart om die wedstryd te wen.
Op die foto bo: Chamrine Booysen, netbalspeler vir CHS se eerstespan, verdedig die doelpaal in Saterdag se die kragmeting teen Aliwal-Noord Hoërskool.
PreviousHoërskool Cradock rugby kry nuwe borgskap
NextHoërskool Cradock rugby vs. Hoërskool Aliwal-Noord
Hoërskool Cradock neem deel aan Poort Nasionale Skryfkompetisie